Só lyk Zuma se nuwe kabinetPresident Zuma toe hy op 21 Mei 2014 as parlementslid ingehuldig is. Foto: GCIS President Jacob Zuma het Sondagaand tydens ŉ perskonferensie sy kabinet bekend gemaak. Cyril Ramaphosa is aangewys as die adjunkpresident, en Jeff Radebe is die minister in die presidensie. Zuma het aangekondig dat ŉ departement van telekommunikasie en posdienste op die been gebring is. Die Nasionale Beplanningskommissie en die departemente van prestasie, monitering en evaluasie is nou saamgesmelt. “ŉ Nuwe departement van kommunikasie is op die been gebring om kommunikasie en die bemarking van die land te hanteer,” het Zuma gesê. “Hierdie departement sal verantwoordelikheid aanvaar vir die regeringskommunikasie (GCIS), die Onafhanklike Kommunikasie-owerheid van Suid-Afrika (Okosa), die SAUK en Brand SA.” Die departement van justisie en konstitusionele ontwikkeling en korrektiewe dienste word saamgesmelt. Die departement van water en sanitasie is ook op die been gebring. Daar is ook ŉ nuwe departement vir klein sakeondernemings en ontwikkeling. Klik hier vir die volledige toespraak. Hiermee die lys van ministers en hul staatsdepartemente: Minister in die presidensie: Jeff Radebe Minister van vroue in die presidensie: Susan Shabangu Minister van justisie en korrektiewe dienste: Michael Masutha Minister van staatsdiens en administrasie: Collins Chabane Minister van verdediging en militêre veterane: Nosiviwe Mapisa-Nqakula Minister van binnelandse sake: Malusi Gigaba Minister van omgewingsake: Edna Molewa Minister van staatsveiligheid: David Mahlobo Minister van telekommunikasie en posdienste: dr. Siyabonga Cwele Minister van polisie: Nkosinathi Nhleko Minister van handel en nywerheid: dr. Rob Davies Minister van finansies: Nhlanhla Nene Minister van landbou, bosbou en visserye: Senzeni Zokwana Minister van water en sanitasie: Nomvula Mokonyane Minister van basiese onderwys: Angie Motshekga Minister van gesondheid: dr. Aaron Motsoaledi Minister van internasionale betrekkinge en samewerking: Maite Nkoana-Mashabane Minister van landelike ontwikkeling en grondhervorming: Gugile Nkwinti Minister van hoër onderwys en opleiding: dr. Bonginkosi “Blade” Nzimande Minister van ekonomiese ontwikkeling: Ebrahim Patel Minister van vervoer: Dipuo Peters Minister van minerale hulpbronne: adv. Ngoako Ramathlodi Minister van maatskaplike ontwikkeling: Bathabile Dlamini Minister van openbare ondernemings: Lyn Brown Minister van sport en ontspanning: Fikile Mbalula Minister van arbeid: Mildred Oliphant Minister van kuns en kultuur: Nathi Mthethwa Minister van openbare werke: Thulas Nxesi Minister van kleinsakeontwikkeling: Lindiwe Zulu Minister van energie: Tina Joemat-Peterssen Minister van wetenskap en tegnologie: Naledi Pandor Minister van samewerkende regering en tradisionele sake: Pravin Gordhan Minister van kommunikasie: Faith Muthambi Minister van menslike nedersettings: Lindiwe Sisulu Minister van toerisme: Derek Hanekom